ಉತ್ತರ ಭಾರತದಲ್ಲಿ ಮುಂದಿನ ಮೂರು ದಿನ ದಟ್ಟ ಮಂಜು, ಭಾರೀ ಶೀತಗಾಳಿ! ನವದೆಹಲಿ: ಮುಂದಿನ ಮೂರು ದಿನ ಉತ್ತರ ಭಾರತ, ಈಶಾನ್ಯ ರಾಜ್ಯಗಳಲ್ಲಿ ದಟ್ಟ ಮಂಜು ಮತ್ತು ಭಾರೀ ಶೀತ ಕಾಡಲಿದ್ದು ದೆಹಲಿ, ಪಂಜಾಬ್, ಹರಿಯಾಣ, ಚಂಡೀಗಢ, ಉತ್ತರ ಪ್ರದೇಶ ಮತ್ತು ಬಿಹಾರ, ರಾಜಸ್ತಾನ ಪಶ್ಚಿಮ ಬಂಗಾಳ ಹಾಗೂ ಸಿಕ್ಕಿಂನಲ್ಲಿ ದಟ್ಟ ಮಂಜು ಆವರಿಸಲಿದೆ ಎಂದು ಹವಾಮಾನ ಇಲಾಖೆ ಎಚ್ಚರಿಸಿದೆ. ಮುಂದಿನ ಮೂರು ದಿನಗಳು ದಟ್ಟವಾದ ಮಂಜು ಮತ್ತು ತಂಪಾದ ಗಾಳಿ ಇರುವುದರಿಂದ ಜನರ ಜೀವನದ ಮೇಲೆ ಪರಿಣಾಮ ಬೀರಲಿದೆ. ಅಗತ್ಯವಿದ್ದರೆ ಮಾತ್ರ ಜನರ ಮನೆಯಿಂದ ಹೊರಗೆ ಬರಬೇಕು ಎಂದು ಇಲಾಖೆ ಎಚ್ಚರಿಸಿದೆ. ಇನ್ನು ದಟ್ಟವಾದ ಮಂಜಿನಿಂದಾಗಿ ರೈಲುಗಳು ನಿಗದಿಯಂತೆ ಸಂಚಾರ ಮಾಡುವುದಿಲ್ಲ. ಹವಾಮಾನ ಇಲಾಖೆಯ ಪ್ರಕಾರ, ಮುಂದಿನ 3 ದಿನಗಳವರೆಗೆ, ಇದೆ 27 ರವರೆಗೆ, ಉತ್ತರ ಭಾರತದ ಮಧ್ಯ, ಪೂರ್ವ, ಪಶ್ಚಿಮ ಮತ್ತು ಈಶಾನ್ಯ ರಾಜ್ಯಗಳ ಎಲ್ಲಾ ಭಾಗಗಳಲ್ಲಿ ದಟ್ಟವಾದ ಮಂಜು ಮತ್ತು ಶೀತ ಅಲೆಯ ಸಾಧ್ಯತೆಯಿದೆ. ಪಂಜಾಬ್, ಹರಿಯಾಣ, ಚಂಡೀಗಢ, ಉತ್ತರ ಪ್ರದೇಶ ಮತ್ತು ಬಿಹಾರದ ಕೆಲವು ಭಾಗಗಳಲ್ಲಿ ಅಲ್ಲದೆ, ಉತ್ತರ ರಾಜಸ್ತಾನ ಪಶ್ಚಿಮ ಬಂಗಾಳ ಮತ್ತು ಸಿಕ್ಕಿಂನಲ್ಲಿ ದಟ್ಟವಾದ ಮಂಜು ಆವಾರಿಸುವ ಸಾಧ್ಯತೆಯಿದೆ. ಇನ್ನು ಜಮ್ಮು ವಿಭಾಗದ ಉತ್ತರಾಖಂಡ ವಾಯುವ್ಯ ಮಧ್ಯಪ್ರದೇಶದ ಬಯಲು ಪ್ರದೇಶಗಳ ಜೊತೆಗೆ, ಅಸ್ಸಾಂ, ಮೇಘಾಲಯ, ನಾಗಾಲ್ಯಾಂಡ್, ಮಣಿಪುರ, ಮಿಜೋರಾಂ, ತ್ರಿಪುರ ಮತ್ತು ಈಶಾನ್ಯದ ಗಂಗಾ ಪಶ್ಚಿಮ ಪಶ್ಚಿಮ ಬಂಗಾಳ ಮತ್ತು ಒರಿಸ್ಸಾದಲ್ಲಿ ದಟ್ಟವಾದ ಮಂಜು ಅವರಿಸುವ ಸಾಧ್ಯತೆಯಿದೆ.